b'\n_START_ARTICLE_\nGud\xc5\xbearat\n_START_SECTION_\nAntika\n_START_PARAGRAPH_\nV Gud\xc5\xbearatu le\xc5\xbeijo nekatera pomembna nahajali\xc5\xa1\xc4\x8da stare Civilizacije doline Inda, kot so Dholavira v regiji Kutch iz okoli 5000 pr.n.\xc5\xa1. in Lothal iz okoli 3000 pr.n.\xc5\xa1.. Nekateri zgodovinarji menijo, da je bil Lothal eno izmed prvi morskih pristani\xc5\xa1\xc4\x8d na svetu. Obalni mesti  Bharuch in Khambhat sta slu\xc5\xbeili kot pristani\xc5\xa1\xc4\x8di in trgovski centri \xc5\xbee v \xc4\x8dasu imperijev  Imperij Maurya in Imperij Gupta. Ob zatonu dinastije Maurya je pri\xc5\xa1lo do gr\xc5\xa1kega vdora v Gud\xc5\xbearat, ki ga je vodil Demetrius. Iz prve polovice 1. stoletja je znana zgodba o trgovcu kralja Gondapharesa, ki je v Gud\xc5\xbearat pripeljal Apostola Toma\xc5\xbea. _NEWLINE__NEWLINE_Gud\xc5\xbearat je bil znan \xc5\xbee starim Grkom, kot tudi drugim zahodnim centrom civilizacije ob koncu evropskega Srednjega veka. Najstarej\xc5\xa1i zapis o Gud\xc5\xbearatski 2000-letni pomorski zgodovini je v gr\xc5\xa1ki knjigi z naslovom Periplus iz Eritrejskega morja: Trgovina in potovanja trgovcev v Indijskem oceanu v prvem stoletju._NEWLINE_Od za\xc4\x8detka 1. stoletja je za 300 let Gud\xc5\xbearatu vladala kraljevska dinastija Saka iz obdobja Zahodnih Satrapov.'